LĪGUMS Nr. \_\_\_\_\_\_\_\_\_\_\_\_\_\_\_\_\_\_\_

**par personālservitūta nodibināšanu**

Jelgavas valstspilsētas pašvaldība,reģistrācijas Nr.40900039904, Jelgavas valstspilsētas pašvaldības iestādes “Pilsētsaimniecība”, reģistrācijas Nr. Nr. 90001282486, vadītāja Māra Mielava personā, kurš rīkojas, pamatojoties uz Jelgavas valstspilsētas pašvaldības domes 2025.gada 24.aprīļa lēmumu Nr.\_\_\_\_ “Par personālservitūta nodibināšanu” un saskaņā ar Jelgavas valstspilsētas pašvaldības iestādes “Pilsētsaimniecība” nolikumu, turpmāk tekstā – Kalpojošā nekustamā īpašuma valdītājs, no vienas puses, un

SIA “Laflora Energy”, reģistrācijas Nr. 40203399871, tās valdes locekļa Kaspara Novicka personā, kurš rīkojas saskaņā ar uzņēmuma statūtiem, turpmāk tekstā – Servitūta izlietotājs, no otras puses, abi kopā tekstā saukti – Puses, ievērojot, ka:

* Kalpojošā nekustamā īpašuma valdītāja īpašumā ir nekustams īpašums ar kadastra apzīmējumu 09000310006 (turpmāk – Kalpojošais nekustamais īpašums).
* Servitūta izlietotājs, realizējot projektu “Vēja elektrostaciju parks “Laflora*””* izbūvēs 110 kV elektropārvades līniju (turpmāk – Objekts) Kalpojošajā nekustamajā īpašumā,

izsakot savu gribu un, pamatojoties uz SIA “Laflora Energy” 2025.gada 10.aprīļa iesniegumu par īstenoto projektu “Vēja elektrostaciju parks “Laflora”” un plānu izbūvēt 110 kV elektrokabeli 270m2 platībā atbilstoši SIA “Laflora Energy” izstrādātajam būvprojektam “Vēja elektrostaciju parka “Laflora” 110 kV elektropārvades līnijā a/st “Laflora” – “Miezīte””, noslēdz šādu līgumu, turpmāk – Līgums:

1. Līguma priekšmets
	1. Parakstot Līgumu, Kalpojošā nekustamā īpašuma valdītājs un Servitūta izlietotājs nodibina elektroapgādes personālservitūtu (turpmāk – Servitūts) par labu Servitūta izlietotājam.
	2. Servitūts tiek nodibināts ar mērķi Servitūta izlietotājam atbilstoši Enerģētikas likumam veikt Objekta izbūvi, tā ekspluatāciju un attīstību, t.sk., pārbūvi, atjaunošanu, remontu un apsaimniekošanu (turpmāk – Darbi) Objekta ekspluatācijas laikā.
2. Servitūts

Servitūts ir personālservitūts Civillikuma izpratnē un apzīmē Servitūta izlietotāja tiesību veikt Darbus Objekta trasē Līgumā noteiktajā apmērā un kārtībā.

Servitūts tiek nodibināts par labu Servitūta izlietotājam, piemērojot atlīdzību par Kalpojošā nekustamā īpašuma lietošanas tiesību ierobežošanu (turpmāk – Vienreizējā atlīdzība), pamatojoties uz Enerģētikas likuma 24. panta pirmo prim daļu un Ministru kabineta 25.07.2006. noteikumiem Nr.603 "Kārtība, kādā aprēķināma un izmaksājama atlīdzība par energoapgādes objekta ierīkošanai vai rekonstrukcijai nepieciešamā zemes īpašuma lietošanas tiesību ierobežošanu".

Servitūta platība apzīmēta Līgumam pievienotajā grafiskajā pielikumā (1.pielikums – Servitūta teritorijas izvietojuma shēma), kas ir Līguma neatņemama sastāvdaļa.

Puses vienojas, ka Kalpojošā nekustamā īpašuma platība, uz kuru tiek nodibināts Servitūts, ir 270 m2;

Līguma 2.4. punktā minētā Servitūta platība var tikt precizēta pēc Objekta izbūves un izpildmērījumu iesniegšanas Kalpojošā nekustamā īpašuma valdītājam.

* 1. Puses vienojas, ka Servitūta termiņš ir 30 (trīsdesmit) gadi no Objekta nodošanas ekspluatācijā. Ne vēlāk kā 12 (divpadsmit) mēnešus pirms Objekta ekspluatācijas termiņa beigām, izvērtējot Objekta tehnisko stāvokli un tā turpmāko nepieciešamību, Servitūta izlietotājs ir tiesīgs pagarināt Objekta ekspluatācijas termiņu, slēdzot vienošanos par Līguma termiņa pagarinājumu.
	2. Gadījumā, ja Objekta tehniskais stāvoklis nav atbilstošs drošas ekspluatācijas prasībām, Servitūta izlietotājam ir pienākums to atjaunot. Ja Servitūta izlietotājs nav veicis Objekta tehniskā stāvokļa atjaunošanu atbilstoši drošas ekspluatācijas prasībām 3 (trīs) mēnešu laikā no Objekta tehniskā stāvokļa neatbilstības fakta konstatēšanas, Servitūta izlietotājam ir pienākums pārtraukt tā ekspluatāciju un demontēt to, slēdzot vienošanos ar Kalpojošā nekustamā īpašuma valdītāju par Līguma izbeigšanu.
	3. Ar Līguma parakstīšanu Puses piekrīt un apņemas veikt visas nepieciešamās darbības Servitūta nostiprināšanai zemesgrāmatā un reģistrēšanai Nekustamā īpašuma valsts kadastra informācijas sistēmā. Kalpojošā nekustamā īpašuma valdītājs apņemas sniegt saskaņojumus un parakstīt dokumentus, kas nepieciešami šajā Līguma punktā noteiktā Servitūta izlietotāja pienākuma īstenošanai.

# Kalpojošā nekustamā īpašuma valdītāja tiesības un pienākumi

* 1. Kalpojošā nekustamā īpašuma valdītājs apņemas nelikt šķēršļus Servitūta izlietotājam Servitūta izlietošanā atbilstoši Līguma un Latvijas Republikas normatīvo aktu nosacījumiem.
	2. Kalpojošā nekustamā īpašuma valdītājs apliecina, ka Servitūta izlietotājs var netraucēti izmantot Servitūtu bez jebkāda pārtraukuma vai traucējuma no kādas citas personas puses, kas uz to pretendētu, un apņemas nepasliktināt Servitūta izlietotājam piešķirtās lietojuma tiesības.
	3. Kalpojošā nekustamā īpašuma valdītājs apņemas necelt pret Servitūta izlietotāju pretenzijas par Darbu veikšanu Objekta trasē, ja Servitūta izlietotājs ir informējis Kalpojošā nekustamā īpašuma valdītāju par plānoto Darbu veikšanu vismaz 2 (divas) nedēļas pirms Darbu uzsākšanas dienas.
	4. Ja Objekta izbūvei ir nepieciešama meža zemes lietošanas veida maiņa (atmežošana), Kalpojošā nekustamā īpašuma valdītājs 3 (trīs) mēnešu laikā pēc dienas, kad Servitūta izlietotājs ir iesniedzis Kalpojošā nekustamā īpašuma valdītājam kompetentās institūcijas izdotu administratīvo aktu, kas personai piešķir tiesības veikt būvniecību (atzīme par projektēšanas nosacījumu izpildi būvatļaujā) un dokumentāciju, kas saistīta ar meža zemes lietošanas veida maiņu, organizē atmežošanu un apauguma novākšanu Objekta trasē. Nocirstie kokmateriāli paliek Kalpojošā nekustamā īpašuma valdītāja rīcībā. Ja cirsmas izstrādi apgrūtina terminētie vides ierobežojumi, tad Kalpojošā nekustamā īpašuma valdītājs apauguma novākšanu veic 3 (trīs) mēnešu laikā no terminēto vides ierobežojumu atcelšanas dienas. Atbrīvojot Objekta trasi no apauguma, netiek nodrošināta celmu izraušana un ciršanas atlieku savākšana.
	5. Kalpojošā nekustamā īpašuma valdītājam ir pienākums informēt Servitūta izlietotāju par darbībām Objekta trasē, kas varētu ietekmēt Objektu un tā drošību, ieskaitot, bet neaprobežojoties ar būvniecības, rakšanas, un citiem zemes darbiem. Gadījumā, ja Kalpojošā nekustamā īpašuma valdītājam rodas nepieciešamība Objekta trasē novietot iekārtas, ierīces vai aprīkojumu, Kalpojošā nekustamā īpašuma valdītājs vismaz 2 (divas) nedēļas iepriekš par to rakstveidā informē Servitūta izlietotāju.
	6. Kalpojošā nekustamā īpašuma valdītājam ir tiesības veikt darbības, kas saistītas ar meža apsaimniekošanu un aizsardzību, tai skaitā meža tehnikas pārvietošanos pāri Objekta trasei un kokmateriālu krautuvju izvietošanu Objekta trasē bez papildu grunts stiprināšanas. Par krautuvju izvietošanu Objekta trasē Kalpojošā nekustamā īpašuma valdītājs informē Servitūta izlietotāju rakstiski vismaz 2 (divas) nedēļas iepriekš.
	7. Kalpojošā nekustamā īpašuma valdītājam ir tiesības veikt meža infrastruktūras objektu, kas šķērso Objekta trasi, ikdienas uzturēšanas darbus bez saskaņošanas ar Servitūta izlietotāju.
	8. Kalpojošā nekustamā īpašuma valdītājam ir tiesības veikt meža infrastruktūras objektu būvniecību, kas šķērso Objekta trasi, to iepriekš saskaņojot ar Servitūta izlietotāju.
	9. Kalpojošā nekustamā īpašuma valdītājam ir tiesības Servitūta teritorijā piekrist citu personu īpašumā vai valdījumā esošas inženierbūves izbūvei, ciktāl to pieļauj Objekta tehniskais risinājums.
	10. Ja, veicot Līgumā paredzētos darbus, spēkā stājās Kalpojošā nekustamā īpašuma valdītājam saistoši normatīvie akti dabas aizsardzības nolūkos, Kalpojošā nekustamā īpašuma valdītājs 5 (piecu) darba dienu laikā par konkrētajiem apstākļiem informē Servitūta izlietotāja pārstāvi un pieņem Servitūta izlietotājam saistošu lēmumu.

# Servitūta izlietotāja tiesības un pienākumi

* 1. Servitūta izlietotājam ir tiesības izlietot Servitūta tiesību atbilstoši Latvijas Republikas normatīvajos aktos noteiktajai kārtībai.
	2. Servitūta izlietotājs apņemas nepieļaut darbības, kas pasliktina Kalpojošā nekustamā īpašuma stāvokli, un savā darbībā ievērot Latvijas Republikas normatīvo aktu prasības. Servitūta izlietotājs apņemas par saviem līdzekļiem uzturēt kārtībā Kalpojošā nekustamā īpašuma daļu, kas atbilstoši Līgumam piešķirta Servitūta tiesības izlietošanai.
	3. Veicot Darbus Objekta trasē, Servitūta izlietotājs apņemas vismaz 2 (divas) nedēļas pirms plānotajiem Darbiem par to rakstveidā brīdināt Kalpojošā nekustamā īpašuma valdītāju saskaņā ar Enerģētikas likumu, izņemot darbus, kas nepieciešami avārijas situāciju novēršanai Objektā. Par darbu veikšanu, kas nepieciešami avārijas situāciju novēršanai Objektā, Servitūta izlietotājs nekavējoties informē Kalpojošā nekustamā īpašuma valdītāju.
	4. Objekta izbūves projekta izstrādei Servitūta izlietotājs pieprasa informāciju Kalpojošā nekustamā īpašuma valdītājam.
	5. Ja Objekta izbūvei ir nepieciešama meža zemes lietošanas veida maiņa (atmežošana), Servitūta izlietotājs iesniedz Kalpojošā nekustamā īpašuma valdītājam kompetentās institūcijas izdotu administratīvo aktu, kas personai piešķir tiesības veikt būvniecību (atzīme par projektēšanas nosacījumu izpildi būvatļaujā) un dokumentāciju, kas saistīta ar meža zemes lietošanas veida maiņu.
	6. Servitūta izlietotājam Darbus ir atļauts veikt tikai Līgumā noteiktās Objekta trases ietvaros. Gadījumā, ja Servitūta izlietotājam darbu veikšanai nepieciešams izmantot lielāku vai mazāku Kalpojošā nekustamā īpašuma platību, Puses rakstveidā vienojas par šī Līguma 2.4. punktā noteiktās platības precizēšanu.
	7. Pēc Darbu pabeigšanas Servitūta izlietotājs sakārto Kalpojošā nekustamā īpašuma teritoriju, kuru izmantojis Darbu veikšanai, kā arī kā arī apņemas rakstiski informēt Kalpojošā nekustamā īpašuma valdītāju par Darbu pabeigšanu, pieprasot atzinumu par objekta gatavību ekspluatācijai.
	8. Kalpojošā nekustamā īpašuma valdītājam ir tiesības apsekot Darbu veikšanas vietu un pārliecināties par Līgumā noteikto prasību izpildi.
	9. Servitūta izlietotājs ir atbildīgs par Objektaatpazīstamību dabā ar īpaši paredzētām zīmēm. Par brīdinājuma zīmju izgatavošanu, izvietošanu un saglabāšanu ir atbildīgs Servitūta izlietotājs*.*
	10. Servitūta izlietotājs sedz visus maksājumus, kas saistīti ar Vienreizējās atlīdzībassamaksu, atmežojamās meža zemes izvietojuma plāna sagatavošanu (tai skaitā trases marķēšanu dabā), ar atmežošanas izraisīto negatīvo seku novēršanu saistītos izdevumus, izdevumus, kas saistīti ar nostiprinājuma lūgumu notariālu apliecināšanu un citus izdevumus, kas saistīti ar Servitūta tiesību nostiprināšanu zemesgrāmatā.
	11. Servitūta izlietotājs apņemas neierobežot Kalpojošā nekustamā īpašuma valdītāja veiktās meža apsaimniekošanas un aizsardzības darbības, tai skaitā meža apsaimniekošanas tehnikas pārvietošanos Objekta trasē un kokmateriālu krautuvju izvietošanu Objekta trasē.
	12. Servitūta izlietotajam nav tiesību ierobežot citām personām piederošu kabeļu trašu izvietošanu Servitūta platībā, ja to pieļauj Objekta tehniskais risinājums un tas ir saskaņots ar Kalpojošā nekustamā īpašuma valdītāju.
	13. Servitūta izlietotājs apņemas ievērot visus atbilstošos, tajā skaitā, ar darba drošību, ugunsdrošību un vides aizsardzību saistītos normatīvos aktus.
	14. Servitūta izlietotājs pirms Objekta nodošanas ekspluatācijā (atzīme Paskaidrojuma rakstā par būvdarbu pabeigšanu) iesniedz Kalpojošā nekustamā īpašuma valdītājam izpildmērījumus dgn/.dwg formātā, nosūtot tos pilnvarotajai personai, ja izpildmērījumu dati Kalpojošā nekustamā īpašuma valdītājam nav pieejami Būvniecības informācijas sistēmā.
	15. Dokumentāciju, kas saistīta ar meža zemes lietošanas veida maiņu un atmežošanuObjekta izbūvei, atbilstoši Līguma noteikumiem un normatīvo aktu prasībām, kārto Servitūta izlietotājs. Kalpojošā nekustamā īpašuma valdītājs nodrošina Servitūta izlietotāju ar nepieciešamo informāciju šajā punktā minētās dokumentācijas sagatavošanai, ievērojot Kalpojošā nekustamā īpašuma valdītāja nosacījumus attiecībā uz tā rīcībā esošo datu apstrādes konfidencialitāti:
		1. Servitūta izlietotājs par saviem līdzekļiem sagatavo un iesniedz atmežojamās meža zemes izvietojuma plānu Kalpojošā nekustamā īpašuma valdītājam saskaņošanai, digitālo plāna versiju nosūtot par Līgumu atbildīgajam Kalpojošā nekustamā īpašuma valdītāja pārstāvim e-pasts: Maris.Mielavs@jelgava.lv.
		2. Servitūta izlietotājs nodrošina, lai atmežojamās platības robežas apvidū būtu nostiprinātas ar pagaidu zīmēm, nodrošinot to saglabāšanos un redzamību līdz koku ciršanas darbu uzsākšanai. Ja nepieciešams, Servitūta izlietotājs nodrošina atkārtotu atmežojamās platības izspraušanu apvidū, lai nodrošinātu tās atpazīstamību.
	16. Ja Servitūta izlietotājs, ierīkojot Objektu, bojā vai iznīcina kādu Kalpojošā nekustamā īpašuma instrumentāli uzmērītu robežzīmi, Servitūta izlietotājs to atjauno atbilstoši Ministru kabineta 27.12.2011. noteikumiem Nr.1019 "Zemes kadastrālās uzmērīšanas noteikumi". Kadastrālās uzmērīšanas procesā tiek pieaicināts Kalpojošā nekustamā īpašuma valdītāja pārstāvis.
	17. Servitūta izlietotājs atbilstoši Latvijas Republikas normatīvajos aktos noteiktajai kārtībai ir atbildīgs par dabas vērtību identificēšanu un saglabāšanu Kalpojošā nekustamā īpašuma platībā.
	18. Servitūta izlietotājs ir atbildīgs par Kalpojošajam nekustamajam īpašumam, Kalpojošā nekustamā īpašuma valdītājam, trešajām personām vai apkārtējai videi nodarītajiem zaudējumiem, ja tie radušies Servitūta izlietotāja, kā arī Servitūta izlietotāja Darbu izpildei piesaistīto trešo personu darbības vai bezdarbības, tai skaitā rupjas neuzmanības vai ļaunā nolūkā izdarīto darbību vai nolaidības rezultātā.
	19. Servitūta izlietotājs apņemas 2 (divas) reizes kalendārajā gadā novākt apaugumu Objekta trases platumā.
	20. Gadījumā, ja tiek izbeigta Servitūta izlietotāja darbība vai Objekts vairs nav nepieciešams Servitūta izlietotājam, vai Objekta ekspluatācijas termiņš beidzas un nav pagarināts, Servitūta izlietotājs apņemas veikt visas nepieciešamās darbības Objekta izņemšanai no Kalpojošā nekustamā īpašuma, par veicamajām darbībām, to apjomiem un termiņiem vienojoties ar Kalpojošā nekustamā īpašuma valdītāju. Tāpat šajā Līguma punktā minētajā gadījumā Servitūta izlietotājs par saviem līdzekļiem apņemas veikt visas darbības, kas nepieciešamas Servitūta ieraksta dzēšanai no zemesgrāmatas, un Kalpojošā nekustamā īpašuma valdītājs apņemas sniegt saskaņojumus un parakstīt dokumentus, kas nepieciešami šajā Līguma punktā noteiktā Servitūta izlietotāja pienākuma īstenošanai.
	21. Servitūta izlietotājam nav tiesību pieprasīt nekādu samaksu vai kompensāciju no Kalpojošā nekustamā īpašuma valdītāja.
	22. Servitūta izlietotājam nav tiesību ierosināt Kalpojošā nekustamā īpašuma atsavināšanu.

# Vienreizējās atlīdzības samaksa, norēķinu kārtība

* 1. Servitūta izlietotājs samaksā Kalpojošā nekustamā īpašuma valdītājam Vienreizējo atlīdzību par Servitūta nodibināšanu 383,40 EUR ( trīs simti astoņdesmit trīs euro, četrdesmit euro centi ), atbilstoši Ministru kabineta 25.07.2006. noteikumiem Nr.603 ”Kārtība, kādā aprēķināma un izmaksājama atlīdzība par energoapgādes Objekta ierīkošanai vai rekonstrukcijai nepieciešamā zemes īpašuma lietošanas tiesību ierobežošanu”.
	2. Kalpojošā nekustamā īpašuma valdītājs 10 (desmit) darba dienu laikā no Līguma noslēgšanas dienas izraksta rēķinu Servitūta izlietotājam par Vienreizējo atlīdzību un Servitūta izlietotājs apņemas samaksāt Kalpojošā nekustamā īpašuma valdītājam Līguma 5.1. punktā noteikto Vienreizējās atlīdzības summu 10 (desmit) darba dienu laikā pēc rēķina saņemšanas, pārskaitot Vienreizējās atlīdzības summu uz Kalpojošā nekustamā īpašuma valdītāja rēķinā norādīto norēķinu kontu. Par apmaksas dienu tiek noteikta diena, kad veikts pārskaitījums uz Kalpojošā nekustamā īpašuma valdītāja rēķinā norādīto norēķinu kontu.
	3. Ja Servitūta izlietotājs noteiktajā termiņā pilnībā neizpilda Līguma 5.2.punktā minētās saistības, tad tas Kalpojošā nekustamā īpašuma valdītājam maksā līgumsodu 0,5% (*nulle komats pieci procenti*) apmērā no Līguma 5.1.punktā noteiktās Vienreizējās atlīdzības par katru nokavēto maksājuma dienu.
	4. Ja Servitūta izlietotājs pārkāpj kādu no Līguma noteikumiem, par kuru Līgumā nav paredzēts atsevišķs līgumsods, Kalpojošā nekustamā īpašuma valdītājam ir tiesības piemērot līgumsodu 1000.00 EUR (viens tūkstotis *euro* un 00 centi) apmērā par katru konstatēto gadījumu.
	5. Līgumsoda samaksa neatbrīvo Servitūta izlietotāju no pārējo ar Līgumu uzņemto saistību vai no tā izrietošo saistību izpildes.
	6. Ja šī Līguma 4.6. punktā paredzētajā gadījumā samazinās Līguma 5.1. punktā noteiktais Vienreizējās atlīdzības apmērs, tad Kalpojošā nekustamā īpašuma valdītājam ir pienākums atmaksāt starpību Servitūta izlietotājam.
1. Citi noteikumi
	1. Līguma spēkā stāšanās datums ir pēdējā pievienotā droša elektroniskā paraksta un tā zīmoga datums.
	2. Parakstītais Līgums pilnībā apliecina Pušu vienošanos. Nekādi mutiski papildinājumi netiek uzskatīti par Līguma nosacījumiem. Jebkuras izmaiņas Līguma noteikumos stājas spēkā tikai tad, kad tās noformētas rakstveidā un tās parakstījušas abas Puses.
	3. Visos jautājumos, kas nav regulēti Līgumā, Puses vadās no Latvijas Republikā spēkā esošajiem normatīvajiem aktiem.
	4. Ja spēkā stājas normatīvais akts, kas paredz, nosaka vai uzliek savādākus Servitūta izlietotāja vai Kalpojošā nekustamā īpašuma valdītāja tiesības vai pienākumus, tad Līgumā izdarāmi grozījumi saskaņā ar šī normatīva akta noteikumiem.
	5. Līgums ir saistošs abām Pusēm, Pušu pilnvarotajiem pārstāvjiem, darbiniekiem, kā arī Pušu tiesību un saistību pārņēmējiem. Ja Servitūts nav reģistrēts zemesgrāmatā, Pušu tiesību un saistību pārņēmējiem jānoslēdz jauns Līgums.
	6. Ja Puses nevar panākt vienošanos pārrunu ceļā, jebkurš strīds, kas izriet no Līguma, skar tā pārkāpšanu, grozīšanu, izbeigšanu vai spēkā neesamību tiek galīgi izšķirts Latvijas Republikas tiesā, piemērojot Latvijas Republikā spēkā esošos normatīvos aktus.
	7. Jebkurš paziņojums, kas attiecas uz Līgumu un tiek iesniegts rakstveidā, nosūtāms uz šādu Puses adresi:
		1. Kalpojošā nekustamā īpašuma valdītājam – Jelgavas valstspilsētas pašvaldības iestāde “Pilsētsaimniecība” Pulkveža Oskara Kalpaka iela 16A, Jelgava, LV – 3001
		2. Servitūta izlietotājam – SIA “Laflora Energy”, Pulkveža Brieža iela 12, Rīga, LV-1230.
	8. Pušu pārstāvji:
		1. par Līguma administrēšanu atbildīgā persona no Kalpojošā nekustamā īpašuma valdītāja puses – Jelgavas valstspilsētas pašvaldības iestādes “Pilsētsaimniecība” vadītājs Māris Mielavs, tālrunis 27853422, e-pasts: Maris.Mielavs@jelgava.lv.
		2. par Līguma administrēšanu atbildīgā persona no Servitūta izlietotāja puses – valdes loceklis Kaspars Novickis, mob. tālr. +371 25635754, e-pasts info@lafloraenergy.lv .
	9. Līgums sagatavots un parakstīts elektroniska dokumenta veidā, katra Puse Līgumu glabā savā lietvedībā elektroniskā dokumenta formā.
	10. Līgumam ir 1.pielikums – Servitūta teritorijas izvietojuma shēma.
2. PUŠU rekvizīti

|  |  |  |
| --- | --- | --- |
| **Servitūta izlietotājs**SIA “Laflora Energy”Reģ. Nr. 40203399871Pulkveža Brieža iela 12Rīga, LV- 1010E-pasts: energy@laflora.lv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_U.Ameriks |  | **Kalpojošā nekustamā īpašuma valdītājs**Jelgavas valstspilsētas pašvaldībaJelgavas valstspilsētas pašvaldībasiestādes “Pilsētsaimniecība” personāReģ. Nr. 90001282486Pulkveža Oskara Kalpaka iela 16A Jelgava, LV-3001E-pasts: pilsetsaimnieciba@jelgava.lv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ M.Mielavs |